Document ID: 32010R0365

KOMMISSIONENS FORORDNING (EU) Nr. 365/2010
af 28. april 2010
om ændring af forordning (EF) nr. 2073/2005 om mikrobiologiske kriterier for fødevarer for så vidt angår enterobakterier i pasteuriseret mælk og andre pasteuriserede flydende mejeriprodukter og Listeria monocytogenes i konsumsalt
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1), særlig artikel 4, stk. 4, og
ud fra følgende betragtninger:
(1)
Ved Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (2) er der fastsat mikrobiologiske kriterier for visse mikroorganismer og de gennemførelsesbestemmelser, som fødevarevirksomhedslederne skal opfylde, når de gennemfører de almindelige og særlige hygiejnebestemmelser, der er omhandlet i artikel 4 i forordning (EF) nr. 852/2004.
(2)
I henhold til artikel 10 i forordning (EF) nr. 2073/2005 skal de mikrobiologiske kriterier tages op til revision under hensyntagen til videnskabelige, teknologiske og metodologiske fremskridt, nye patogene mikroorganismer i fødevarer og oplysninger fra risikovurderinger.
(3)
I kapitel 1 i bilag I til forordning (EF) nr. 2073/2005 er der fastsat fødevaresikkerhedskriterier for Listeria monocytogenes i visse spiseklare fødevarer. I punkt 1.3 er der fastsat grænseværdier for andre spiseklare fødevarer, der ikke understøtter vækst af Listeria monocytogenes, end fødevarer bestemt til spædbørn og til særlige medicinske formål. Det kræves, at fødevarevirksomhedsledere dokumenterer, at kriterierne er overholdt for produkter, der markedsføres i deres holdbarhedsperiode.
(4)
I henhold til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (3) er konsumsalt en spiseklar fødevare. Ifølge det videnskabelige evidensgrundlag er det under normale omstændigheder usandsynligt, at Listeria monocytogenes forekommer og overlever i salt. Derfor bør konsumsalt indsættes i fodnote 4 i kapitel 1 i bilag I til forordning (EF) nr. 2073/2005, hvor det fastsættes, for hvilke spiseklare fødevarer der ikke kræves regelmæssige undersøgelser for Listeria monocytogenes.
(5)
I henhold til forordning (EF) nr. 2073/2005 gælder der et proceshygiejnekriterium for enterobakterier i pasteuriseret mælk og andre pasteuriserede flydende mejeriprodukter, som bl.a. omfatter en referenceanalysemetode og grænseværdier.
(6)
Det er dokumenteret, at den gældende referenceanalysemetode for enterobakterier i pasteuriseret mælk og andre pasteuriserede flydende mejeriprodukter, ISO 21528-1, er vanskelig at anvende til rutineanalyser som led i egenkontrol, da den er meget omstændelig og tidkrævende. Som følge af den metodemæssige udvikling bør referenceanalysemetode for enterobakterier i pasteuriseret mælk og andre pasteuriserede flydende mejeriprodukter ændres til ISO 21528-2, som er hurtigere og lettere at gennemføre.
(7)
Referenceanalysemetoderne har betydning for testresultaterne. Det er derfor nødvendigt at ændre kriteriets grænseværdi for enterobakterier i pasteuriseret mælk og andre pasteuriserede flydende mejeriprodukter i overensstemmelse hermed. Med ændringen sikres der fortsat en tilstrækkelig påvisningsgrænse for proceshygiejnen, da sandsynlige problemer i fremstillingsprocessen ville forårsage en meget større vækst af enterobakterier.
(8)
På grund af nye ændringer af taksonomien bør navnet Enterobacter sakazakii i forordning (EF) nr. 2073/2005 ændres til Cronobacter spp. (Enterobacter sakazakii).
(9)
Nogle af bestemmelserne fandt anvendelse til den 1. januar 2010, og de nye bestemmelser, der allerede var fastsat i forordningen, finder anvendelse derefter. For at gøre bestemmelserne lettere at læse bør de gamle bestemmelser udgå.
(10)
Forordning (EF) nr. 2073/2005 bør derfor ændres i overensstemmelse hermed.
(11)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne -
VEDTAGET DENNE FORORDNING:
Artikel 1
I bilag I til forordning (EF) nr. 2073/2005 foretages følgende ændringer:
1)
Kapitel 1 ændres således:
a)
Punkt 1.5 affattes således:
»1.5
Hakket kød og tilberedt kød af fjerkræ, der er beregnet til at blive spist efter varmebehandling
Salmonella
5
0
Ingen i 25 g
EN/ISO 6579
Markedsførte produkter i deres holdbarhedsperiode«
b)
Punkt 1.9 affattes således:
»1.9
Fjerkrækødprodukter, der er beregnet til at blive spist efter varmebehandling
Salmonella
5
0
Ingen i 25 g
EN/ISO 6579
Markedsførte produkter i deres holdbarhedsperiode«
c)
Punkt 1.24 affattes således:
»1.24
Tørrede modermælkserstatninger eller tørrede fødevarer til særlige medicinske formål bestemt til spædbørn på under seks måneder(14)
Cronobacter spp. (Enterobacter sakazakii)
30
0
Ingen i 10 g
ISO/TS 22964
Markedsførte produkter i deres holdbarhedsperiode«
2)
I kapitel 1, fodnote 4, indsættes følgende led:
»-
konsumsalt«.
3)
Kapitel 2, punkt 2.2 ændres således:
a)
Punkt 2.2.1 affattes således:
»2.2.1
Pasteuriseret mælk og andre pasteuriserede flydende mejeriprodukter(4)
Enterobakterier
5
0
10 cfu/ml
ISO 21528-2
Ved fremstillingsprocessens afslutning
Kontrol af varmebehandlingens effektivitet og forebyggelse af rekontaminering samt kontrol af råvarernes kvalitet«
b)
Fodnote 2 affattes således:
»(2)
For punkt 2.2.1, 2.2.7, 2.2.9 og 2.2.10 m=M.«
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. april 2010.

Labels: 7
0
17